Comenzi și expediere

Nu există comandă minimă obligatorie, o comandă poate conține oricâte produse. Comenzile se pot realiza online, în magazinul NEFATEC, pentru produsele de serie aflate la vânzare, sau prin modalități externe: telefonic, WhatsApp / SMS\* la 0746 022 622 și/sau e-mail\* office@nefatec.com.

*\* vă rugăm să includeți în comandă următoarele date: nume produs, dimensiuni (unde se aplică), tip produs, număr bucăți, date de facturare, nume, prenume, adresă de livrare, număr telefon mobil, adresă e-mail, modalitate de plată.*

**Important:** orice modalitate de comandă veți alege, veți primi fie un răspuns automat de confirmare a comenzii, fie un operator NEFATEC vă va contacta telefonic sau prin intermediul unei modalități electronice de contact pentru a vă confirma comanda sau pentru a vă oferi detalii suplimentare. În cazul în care nu primiți un răspuns din partea noastră în termen de 24 de ore de la plasarea comenzii, vă rugăm să ne contactați.

Costuri expediție în România

Expedițiile se realizează prin curier rapid, iar prețul de transport depinde de greutatea și/sau volumul coletului și localitatea de livrare. Taxa de transport va fi adăugată la prețul total al produselor comandate și va apărea în coș înainte de a trimite comanda și este suportată de către cumpărător. Pentru produsele aflate în stoc, coletele sunt expediate în termen de 24-72 de ore de la primirea comenzii sau confirmarea comenzii.

Costuri expediție internaționale

Pentru expedieri internaționale, vă rugăm să ne contactați la office@nefatec.com.

Modalități de plată pentru expediții în România

Ramburs (pentru comenzi de maxim 500 lei), cu card (plăți procesate prin EuPlatesc) sau transfer bancar.

Modalități de plată pentru expediții internaționale

Cu card (plăți procesate prin EuPlatesc) sau transfer bancar.

Garanția produselor NEFATEC

În cadrul magazinului online, NEFATEC garantează că produsele de serie pe care le veți primi sunt în concordanță cu comanda primită, cu specificațiile oferite, iar expedierea se efectuează în termen de 24-72 de ore de la primirea comenzii sau de la confirmarea plății. Daca aveți probleme cu produsele comandate, vă rugăm să ne contactați și vom încerca să remediem situația.

Confidențialitate

Toate informațiile personale oferite în cursul efectuării unei comenzi către NEFATEC sunt confidențiale și nu vor fi înstrăinate. Acestea pot fi folosite doar în scopuri publicitare proprii.

Avem la dispoziție un server de date securizat pentru a prelua comenzile. Acesta este protejat la un nivel înalt.

Coșul de cumpărături folosește cookie-uri, dar acest lucru se întâmplă doar pentru buna funcționare a acestui serviciu. Dacă aveți probleme cu instalarea de cookie-uri, atunci vă rugăm să folosiți metodele alternative de comandă.

După orice comandă plasată pe site-ul nostru, deveniți client NEFATEC. Astfel, este posibil să primiți diverse anunțuri (prin e-mail sau prin curier) referitoare la produsele și serviciile noastre, participări la evenimente, lansări de produse etc. Dacă nu doriți să primiți notificări din partea NEFATEC, vă rugăm să ne trimiteți un e-mail sau să ne anunțați telefonic.

Confirmarea comenzilor

Veți primi un e-mail de confirmare a plasării comenzii din partea NEFATEC, precum și date suplimentare (dacă este cazul). Este responsabilitatea dumneavoastră să vă asigurați că informațiile furnizate în comandă sunt corecte. Dacă nu primiți confirmarea în câteva minute de la finalizarea comenzii, vă rugăm să verificați și folder-ul spam.

Diverse

Fotografiile de pe site sunt cu titlu de prezentare.

În orice moment, fără nicio notificare din partea NEFATEC, putem modifica, șterge, completa conținutul site-ului de față, inclusiv prețurile și/sau ofertele speciale.

Copyright

Conținutul www.nefatec.com:

* NEFATEC S.R.L. deține toate drepturile pentru folosirea fotografiilor care îi aparțin. Reproducerea acestora fără acord în scris contravine legilor în vigoare.
* Texte, explicații, logo-uri, grafică – toate acestea aparțin NEFATEC S.R.L., compania care deține marca NEFATEC, și sunt protejate de Legea dreptului de autor. Copierea, distribuirea sau folosirea oricăror elemente din cadrul www.nefatec.com (inclusiv fotografiile) se pedepsește conform legislației române în vigoare.

Litigii

Fiecare comandă trimisă către NEFATEC are valoarea unui contract valabil încheiat între cumpărător și vânzător. Dacă apare un litigiu între cele două părți, acesta va fi rezolvat pe cale amiabilă. Imposibilitatea rezolvării pe cale amiabilă transferă competența instanțelor de judecată române.